בשנת 2016, שיתפה סאוואיאמה פעולה עם האמן החזותי הטייוואני, ג'ון יואי, בסדרה חזותית שמתחה ביקורת על סטנדרט היופי האסייתי, כולל היפני. לאחר מכן, היא התראיינה למגזין ווג. בראיון, תיארה סאוואיאמה את מקור הרעיון ושיתוף הפעולה: "עבור נשים רבות ביפן, אלה הציפיות שאנשים מציבים להן, מתרבות האנימה, תרבות הקאוואיי... שבאמת יכולות להעמיד נשים בחיסרון". סאוואיאמה עבדה עם מעצב האופנה היפני ניקולה פורמיצ'טי על "MAC x Nicopanda". בנוסף, ביים פורמיצ'טי את הקליפ לשירה של סאוואיאמה, "Ordinary Superstar".
אמנות ותדמית ציבורית.
סאוואיאמה ציינה ההשפעות המוזיקליות עיקריות שלה הגיעו מאמנים משנות ה-90 וה-2000, כגון, כריסטינה אגילרה, ליידי גאגא, אבריל לאבין, היקארו אוטדה, ביונסה, בריטני ספירס, אוונסנס, לימפ ביזקיט, פינק, רינגו שינה וטיילור סוויפט בין היתר.
בשנת 2017 דורגה סאוואייאמה ברשימת "" של הגרדיאן, וכן ברשימת "100 האנשים שמעצבים תרבות בשנת 2017" של "Dazed".
חיים אישיים.
באוגוסט 2018, יצאה סאוואיאמה מהארון במהלך ראיון ב-Broadly והצהירה: "תמיד כתבתי שירים על בנות. אני לא חושב שאי פעם הזכרתי בחור בשירים שלי, ובגלל זה רציתי לדבר על זה". סאוואיאמה מזדהה כביסקסואלית ופאנסקסואלית.
ביולי 2020, חתמה סאוואיאמה על מכתב גלוי לשרת השוויון הבריטית, ליז טראס, הקורא לאסור על כל סוג של טיפולי המרה בלהט"ב.
הנחיית הורים
השתגעתי
השתגעתי הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-6 באוקטובר 2015, על ידי חברת התקליטים הפי"ל, כסינגל השביעי מתוך האלבום. הסינגל הבא שהוציאה אחריו הוא "באמצע יום", שיצא לאור בפברואר 2016.
השיר הגיע למקום השני במדיה פורסט ולמקום הרביעי ברדיו אמצע הדרך.
רקע וכתיבה.
השיר נכתב על ידי מאיה בוסקילה ודיקלה והופק על ידי ינון יהל. ברדיו סול סקרו את השיר וכתבו "עם רקורד מדהים של שרשרת להיטי ענק, ולקראת אלבום חדש שייצא בקרוב, מוציאה מאיה בוסקילה את "השתגעתי". סינגל חדש שכתבה והלחינה יחד עם דיקלה. שילוב כוחות של שתיים מהקולות הנשיים בשטח".
גלגלצ.
בתקופה בה יצא השיר הסתכסכה בוסקילה עם תחנת הרדיו גלגלצ, באומרה: "גלגלצ תחנה של בריונים", תוך הסתייגות משיטת הפעילות של התחנה. בהמשך, הצהירה במאקו כי "השתגעתי" הוא "להיט שעובד נפלא בהופעות ומקום ראשון בכל תחנות הרדיו, וגלגלצ לא הכניסו אותו לפלייליסט כנקמה בי. כשיש עניינים אישיים אתה כבר לא מקצועי. וכשזה לא מקצועי אתה צריך מישהו מקצועי שיטפל בזה". כאמור, השיר דורג במצעדים של מדיה פורסט, רדיו אמצע הדרך ורשת ג', אך לא בזה של גלגלצ.
וידאו קליפ.
הווידאו קליפ הרשמי של השיר פורסם ב-26 באוקטובר 2015, שלושה שבועות לאחר צאתו כסינגל. בתחילת הקליפ, ניתן לראות את בוסקילה בחדר חשוך והבזקים של ברקים מסביבה. בהמשך, ניתן לראות את פרצופה מוטמע בתוך פרצוף של גבר ואותה מתחילה לשיר את השיר. לאורכו של הקליפ מופיעים הגבר ובוסקילה בסצנות שונות.
נכון למאי 2021, מונה הצפיות של הקליפ והאודיו עומדים על למעלה מ-130 אלף צפיות.
טקס פרסי האקדמיה הבריטית לטלוויזיה 2021
טקס פרסי האקדמיה הבריטית לטלוויזיה 2021 נערך ב-6 ביוני 2021, כהוקרה על הצטיינות בטלוויזיה בריטית בשנת 2020. שמות המועמדים פורסמו ב-28 באפריל 2021, ואילו המועמדים לפרס "רגעים שחייבים לראות של וירג'ין מדיה" פורסמו יום קודם, ב-27 באפריל 2021. את הטקס הנחה השחקן שנה שנייה ברציפות.
התוכנית היחידה שזכתה במספר פרסים הייתה "להרוס אותך", בכיכובה של יוצרת הסדרה מיקיילה קול, שזכתה בפרס המיני-סדרה הטובה ביותר והשחקנית הטובה ביותר.
בוינקסק
טמיר חאן שורה
טמיר-חאן-שורה
פורד מאבריק (2021)
פורד מאבריק (באנגלית: Ford Maverick) היא מכונית קומפקטית במרכב טנדר בעלת חמישה מקומות ישיבה, שמיוצרת על ידי פורד משנת 2021. היא הוצגה ביוני 2021. המאבריק הוא הטנדר הקטן ביותר של פורד, והוא משווק בשוק האמריקאי בלבד. כשבוע לאחר הצגתו קיבלה פורד כ-36,000 הזמנות למאבריק. באוגוסט 2021 בוצעו למעלה מ-100,000 הזמנות לטנדר.
היסטוריה.
בינואר 2019 הכריזה פורד על כוונתה להשיק טנדר המבוסס על פלטפורמת פורד C2 המשמש את פורד פוקוס. שמה של הפורד מאבריק מגיע עוד משנות השבעים עם מכונית קומפקטית בשם פורד מאבריק שיוצרה בין השנים 1969–1977.
מפרט טכני.
המאבריק משווקת עם שתי יחידות הנעה.
האוכל הבדואי
האוכל הבדואי המסורתי מושפע מאזור המגורים של העדה הבדואית. חיי הנדודים הם שקבעו את רכיבי המזון, את צורת ההכנה, את שיטות השימור ואפילו את כלי האוכל. גם התלות בשינויי מזג האוויר, ההמלטות של הטלאים והגדיים, גידול עדרי הצאן והיעדר חשמל וטכנולוגיה במקרים מסוימים – הובילו לאורח חיים מאתגר בהקשר התזונתי, שדרש מהבדואים לחשוב באופן יצירתי. מבחינה זו, המטבח הבדואי מספר את סיפור התרבות.
בעבר הבדואים ליקטו מזון וגידלו צאן, ואלה היו מקורות המזון היחידים שלהם. שיטות הבישול היו תלויות באש חיה, אבל עם המעבר ליישובי הקבע עברו הבדואים לבישול על גז ובתנור. למרות זאת, גם אלה שעברו לשיטות בישול מתקדמות, ממשיכים להכין את הקפה בדרך המסורתית ולאפות את הפיתות על לוח ברזל קמור – סאג'.
סוגי מאכלים.
אורז ולחם הם הבסיס לכל ארוחה בשל זמינותם ומחירם הזול. כמו כן נעשה שימוש בצמחי בר (חובזה וזעתר למשל) ובחלב צאן ומוצריו. מחלב העיזים והכבשים מייצרים בעונת האביב מוצרים שונים כמו עפיג' וג'מיד – סוגי גבינות שמייצרים ממי החלב ויכולות להישמר בין שנה לשלוש שנים, בהתאם לכמות המלח. העפיג' הוא גוש יבש של חלבוני חלב, ללא שומן, אך עם הרבה מלח, אותו ניתן לשאת בדרכים מדבריות. כמו כן, במהלך השנים נוצרו מסורות ומאכלים, העושים שימוש בעשבי תיבול ומרפא המצויים במדבר. בנוסף לחלב העיזים והכבשים, התזונה הבדואית עושה שימוש בחלב נאקות, הנחשב לבעל סגולות רבות.
אחד המאכלים המפורסמים והחגיגיים של הבדואים הוא ה"מנסף" (פירוש המילה: אכילה מתוך צלחת). זהו המאכל המזוהה ביותר עם המטבח הבדואי. מדובר במגש ענק עליו מונחים אורז, נתחי בשר כבש שבושלו בלבן, ירקות ומעל הכול מונח פאטיר – פיתה בדואית שנאפית על גבי סאג'. כאשר מגישים אותו אין צלחת ואין סכו"ם, חופנים את האוכל בידיים ומכניסים לפה.
באופן כללי שוחטים כבש לרגל אירועים מיוחדים כמו חתונות ושמחות, למען אורחים חשובים המגיעים לביקור, ובחג הקורבן.
מאכל נוסף הנובע מאורח החיים הנוודי של הבדואים קרוי "ליבה" – לחם מדורה פשוט האפוי באפר החם של הגחלים. אחרי לישה ארוכה המאפשרת למים להיטמע בקמח, קוברים את גוש הבצק בחול החם ומניחים מעליו את האפר החם של הגחלים למשך חצי שעה. הלחם יוצא כשהוא רותח וטרי.
קינוחים.
הקינוח המפורסם ביותר אצל הבדואים הוא תמרים עם קפה ערבי. בעבר ליד כל בית בדואי היה עץ תמרים. הקינוח היה נקטף ממנו ומוגש לצד קפה שהוסמך על האש. טקס הקפה "מנוהל" על ידי הגברים במשפחה. לטקס נלווים קומקום נחושת להרתחת הקפה, מחמסה (מחבת קטנה המיועדת לקליית פולי הקפה מעל המדורה), והג'ורון (כלי עץ לגריסת פולי הקפה הקלויים). את האבקה מבשלים עם מים והל עד לקבלת קפה מר ומוזגים לכל אחד מהאורחים שליש ספל. אורח שהספל שלו מולא עד תומו מבין את המסר – הוא אינו רצוי.
במאהל מתרחשת השתייה בשלושה סבבים, המייצגים את הכבוד לאורח, ההנאה שלו, וההגנה שמבטיח לספק לו המארח. לא מקובל לסרב לספל הראשון ונהוג לעצור בתום השלישי.
תהליך העיור והשפעתו על התזונה של הבדואים.
בשנים האחרונות, עם תהליכי העיור שעוברת גם החברה הבדואית בנגב, ישנם שינויים בתזונה המסורתית של הבדואים. שינויים אלה מובילים גם להשלכות בריאותיות. מחלות לב וכלי דם, שהיו נדירות בקרב הבדואים עד שנות השבעים, הפכו לשכיחות יותר. זאת בעקבות הכנסת רכיבים אחרים לתפריט – קמח לבן, ירקות טריים פחות, סוכר ומזונות מעובדים.
הלבוש המסורתי של הבדואיות
הלבוש המסורתי של הבדואיות בנגב מייחד אותן מנשים בתרבויות שכנות, ואת החברה הבדואית בנגב מכל חברות הבדואים הפזורות ב.
מאפייני לבוש עיקריים.
לבושן המסורתי של הנשים הבדואיות בנגב כולל את שמלת הת'וב השחורה המורכבת משלושה חלקים: חצאית, לבבית ושרוולים. החצאית, גולשת מקו המותן ועד הקרסול עשויה מארבע עד שש יריעות בד מלבניות המקושטות בנפרד ומחוברות זו לזו. חלקה העליון של השמלה עשוי משני ריבועי בד, לגב ולחזית. חלקו התחתון של הבד מתחבר ישירות לחצאית. החלק האחורי הוא יריעת בד אחת שלמה. בחזית- פתח צוואר ומחשוף צר. בקו הכתף, או בסמוך לו לאורך הזרוע, מתחבר השרוול, שגזרתו צרה ומגיע עד לכף היד .
לבושן זה מאופיין בקישוטים רבים באזור הגב והחזה, ללא קישוטים באזור התחתון של השרוולים.
כאשר הנשים יוצאות לרשות הרבים, עליהן לעטות את הקונעה- יריעת בד רבועה ושחורה, המכסה את פלג גופה העליון עד הירכיים. השוליים העליונים עוטפים את ראשה ונופלים לצידי הגוף.
הצבע העיקרי של לבושן הוא השחור, והוא משמעותי ביותר. עד כדי כך שאם בעבר לא היו בדים שחורים בנמצא, הנשים היו קונות בדים לבנים וצובעות אותם לשחור בעזרת שרף.